Nile University of Uganda

Yunivasite ya Nile ( NUU ) ttendekero ly'obwannannyini erisomesa amatendekero aga waggulu mu Uganda . Ekkirizibwa era n’eweebwa layisinsi okuva mu kitongole ekivunaanyizibwa ku by’enjigiriza ebya waggulu ekya Uganda National Council for Higher Education (UNCHE). 

 Ekifo 
Kampasi ya yunivasite enkulu esangibwa ku kifo eky’ekiseera, ku kyalo Ombaci, Gombolola y'e Manibe , mu Disitulikiti y’e Arua, nga kilomita 8  (5 mi), mu bukiikakkono bw’obuvanjuba bw’ekitundu ky’ebyobusuubuzi ekiri wakati mu kibuga Arua, ku luguudo lwa Arua–Moyo.   Ekifo kya kampasi eky'ekiseera ekya Yunivasite ya Nile kiri: 03°04'11.0"N, 30°56'15.0"E (Latitude:3.069722; Longitude:30.937500). 

Yunivasite eno erina yiika 206  (509 acres), mu Gombolola y'e Uriama , mu disitulikiti ya Maracha , okumpi n’ekyalo Biliefe, nga kilomita 25 (16 mi), mu bukiika kkono-buvanjuba bwa Arua, ku luguudo lwa Arua–Rhino Camp.  Wano yunivasite w’eteekateeka okuteeka kampasi enkulu mu biseera eby’omu maaso. 

 Ebyafaayo 
Yunivasite ya Nile yaggulawo  eri ekibinja kyayo ekyasooka eky'abayizi 53 nga 24 ogw'omunaana mu 2003. Abayizi bonna abandika ku diguli esooka  balina okutwala  omusingi ogw'Olungereza, Okubala, Okusoma Kompyuta n'Empisa mu mwaka ogusooka . Yunivasite eno yatandikibwawo okutuukiriza obwetaavu obw’amaanyi obw’ebyenjigiriza ebya waggulu, okunoonyereza n’okukulaakulanya abantu mu kitundu ky'ebugwanjuba bwa Nile . 

 Abasomesa 
Yunivasite eno etegekeddwa mu bitongole bisatu; (a) Ekitongole ky’ebyobulimi (b)  Eky’okuddukanya emirimu  ne (c)  Eky’ebyenjigiriza. 

 Emisomo 
Okuva mu gw'okutaano 2018, emisomo gino egy’eby’ensoma gisomesebwa mu yunivasite ya Nile mu Uganda: 

 Emisomo gy’okusoma diguli eyookubiri

 Diguli eyookubiri mu nzirukanya y’emirimu gy’ebyobulamu
 Dipuloma ya diguli eyookubiri mu nzirukanya y’emirimu gy’ebyobulamu

 Emisomo gya diguli esooka

 Diguli mu by’obusuubuzi n’okuddukanya emirimu
 Diguli mu by’empisa n’enkulaakulana
 Diguli mu by’enfuna by’ebyobulimi n’okuddukanya bizinensi z’ebyobulimi
 Diguli mu by’obulimi
 Diguli mu by’enjigiriza bya Pulayimale

 Emisomo gya dipulooma egya diguli esooka

Emisomo gino wammanga egya dipulooma gisomesebwa mu yunivasite 

 Dipuloma mu by’okuddukanya abakozi
 Dipuloma mu by’okuddukanya emirimu 
 Dipuloma mu by’okuddukanya empeereza y’ebyobulamu
 Dipuloma mu kutegeka n’okuddukanya pulojekiti
 Dipuloma mu by’okuddukanya emirimu gya gavumenti.

 Laba ne 

 Olukalala lw'amasomero ga bizinensi mu Uganda
 Olukalala lwa yunivasite mu Uganda
 Ebyenjigiriza mu Uganda

 Ebiwandiiko ebikozesebwa 

 Ebiyungo eby’ebweru 

 Omukutu gwa Nile University Uganda
 Abakulembeze ba Disitulikiti y'ebugwanjuba bwa Nile tebakkiriziganya ku bukadde obusoba mu 100 ku Yunivasite ya Nile Okuva nga 14 ogw'okuna 2009.
 Ensibuko y’okuyiga ku mugga Nile Okuva nga 14 ogw'ekkumi noogumu 2003.
 Uganda etunuulidde mu bukiikakkono okunoonya yunivasite empya Okuva nga 1 ogw'omunaana 2003.